stanford-oval/wikipedia huggingface dataset:
דימי מינט אבבא

| --- | --- |
אין תמונה חופשית
 לידה:  25 בדצמבר 1958 מאוריטניה
 פטירה:  4 ביוני 2011 (בגיל 52) קזבלנקה, מרוקו
 שם לידה:  Loula Bint Siddaty Ould Abba
 מוקד פעילות:  מאוריטניה 
 תקופת הפעילות:  1976–2011 (כ־35 שנים)
 עיסוק:  שירה
 סוגה:  אפריקאית, ערבית
 שפה מועדפת:  ערבית 
 חברת תקליטים:  World Circuit
 בן זוג:  ח'ליפה אולד איד
 מספר צאצאים:  2
 פרופיל ב-IMDb
 
דימי מינט אבבא (בערבית: ديمي منت آبا; 25 בדצמבר 1958 – 4 ביוני 2011) הייתה אחת המוזיקאיות המפורסמות ביותר של מאוריטניה.
היא נולדה בשם Loula Bint Siddaty Ould Abba בעיר Tidikdja במאוריטניה בשנת 1958, להוריה Siday Ould Abba ואמהּ Fire Mounina Mint Eida. המשפחה הייתה ממעמד נמוך אשר התמחתה במסורת הגריוט (סיפורי המסורת השבטית).
ביוגרפיה

הוריה של דימי היו מוזיקאים (אביה התבקש לחבר את ההמנון הלאומי של מאוריטניה), ואימהּ התמחתה בניגון על ארדין, כלי נגינה מאוריטני הדומה לנבל. דימי החלה לנגן כבר בגיל שבע. הקריירה המקצועית שלה החלה בשנת 1976, אז שרה ברדיו ושנה לאחר מכן, השתתפה בתחרות על-שם אום כולתום בתוניס. בפזמון של השיר הידוע שלה "רישת אל-פן" (ريشة الفن; "מכחול האמנות") נאמר: "מכחול האמנות הוא צרי, כלי נשק ומדריך המאיר את רוח הגברים"; זאת בעצם אמירה ברורה, כי האמנים בחברה ממלאים תפקיד חשוב יותר מהלוחמים.
התקליט הבינלאומי הראשון שיצא לאור בשנת 1990 והוקדש למוזיקה מורית ממאוריטניה, בחברת התקליטים World Circuit, לאחר המלצה של המוזיקאי והזמר האפריקאי עלי פארקה טורה. באלבום זה ליוו אותה בעלה, ח'ליפה אולד איד (Khalifa Ould Eide) ובתה פיירוז. מאוחר יותר הלחינה שירים מפורסמים ופופולריים במאוריטניה כמו "Hailala" ו-"Koumba bay bay". דימי סיירה רבות במדינות אפריקה, באירופה, בארצות הברית ובאוסטרליה.
במולדתה מאוריטניה, דימי מינט אבבא הייתה "כוכב על", ואחד האמנים הבודדים ממדינה זו, שהוציא אלבום בינלאומי. דימי נחשבת לדמות הנשית האהובה ביותר על תושבי מאוריטניה.
בערב 19 במרץ 2011 בעיר בית אל שאמסי, היא עלתה לבמה עם הארדין שלה, כלי הקשה וזמרת ליווי והופיעה יחד עם הפסנתרן אמינו בליאמאני במסגרת תוכנית 'הביאנלה הסהארנית'. הופעה שהוכתרה כבלתי נשכחת.
היא מתה מדימום מוחי ב-4 ביוני 2011, בקזבלנקה מרוקו, בעקבות תאונת דרכים בעיר אל עיון. עשרה ימים קודם לכן שרה לפני קהל סהארווי, תושבי רפובליקת סהרה.
דימי מינט אבא כונתה "הדיווה של המדבר". מותה תואר, על ידי מוחמד ולד עבד אל-עזיז, נשיא מאוריטניה לשעבר כ"אבידה לאומית".
דיסקוגרפיה

Khalifa Ould Eide & Dimi Mint Abba, Moorish Music from Mauritania. World Circuit WCD 019, 1990.
Dimi Mint Abba, Music and Songs of Mauritania, Auvidis Ethnic 1992.
פילמוגרפיה

Travelling for Beauty
Wer schön sein will muss reisen
Sound of the Soul
הערות שוליים

↑  Dimi Mint Abba obituary, the Guardian, ‏9 ביוני 2011 (באנגלית)
↑  Afropop Worldwide, web.archive.org, ‏2 בנובמבר 2005
↑  Musique & chants de Mauritanie = Music & songs of Mauritania, 1992, נבדק ב-2021-09-24
↑  Ken Hunt, Dimi Mint Abba: Musician known as 'la diva du desert', Independent, 2011
↑  N. T. S. Radio, Dimi Mint Abba | Discover music on NTS, NTS Radio (באנגלית)
↑  colaborador, Dimi Mint Abba (1958), Biografias de Mulheres Africanas (בפורטוגזית)
↑  people - Sharjah Art Foundation, sharjahart.org
↑  Sharjah Art Foundation - Dimi Mint Abba (1958-2011), archive.ph, ‏15 באפריל 2013
↑  Dimi Mint Abba: Musician known as 'la diva du désert' and hailed, The Independent, ‏23 באוקטובר 2011 (באנגלית)
↑  Dimi Mint Abba, Moorish music from Mauritania, Toronto Public Library (באנגלית)
↑  Moorish Music From Mauritania by Khalifa Ould Eide & Dimi Mint Abba, www.israel-music.com
| --- | --- |
בקרת זהויות :  BnF: cb139505921 (data)  GND: 1071466046  ISNI: 0000 0000 3089 5280  LCCN: n92034349  MusicBrainz: 8c7bb863-d74c-478b-ad17-d6a96a8a6f8d  SUDOC: 079259375  VIAF: 32189258   WorldCat (עם VIAF): 32189258 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דימי מינט אבבא".
Vibrio vulnificus

| ויבריו וולניפיקוס |
| --- | --- |

מיון מדעי
ממלכה:: חיידקים אמיתיים
מערכה:: חיידקים ארגמניים
מחלקה:: Gamma Proteobacteria
סדרה:: Vibrionales
משפחה:: Vibrionaceae
סוג:: Vibrio
מין:: Vibrio vulnificus
שם מדעי
 Vibrio vulnificus
Vibrio vulnificus או ויבריו וולניפיקוס הוא מין פתוגני של חיידקים גראם-שליליים, בצורת מתג, מהסוג Vibrio. החיידק נמצא בעיקר בסביבות ימיות כמו שפכי נהרות, בריכות או אזורי חוף, והוא נמצא באופן טבעי בקשקשי דגים. לחיידק יש קרבה עמוקה לחיידק Vibrio cholerae, החיידק המחולל את מחלת הכולרה.
במקרים חמורים, זיהום ב-V. vulnificus עלול להוביל להתפשטות מהירה של דלקת רקמות תת-עורית (צלוליטיס) ולאלח דם, המוביל לנמק ומוות מהיר של רקמות, ועל כן מכונה בלשון העם גם "החיידק הטורף". החיידק בודד לראשונה כגורם מחלה בשנת 1976.
סימנים ותסמינים

V. vulnificus נחשב לחיידק אלים ביותר, שיכול לגרום לשלושה סוגים של זיהומים:
דלקת קיבה ומעיים חריפה, הנגרמת לרוב מאכילת רכיכות נאות, או כאלו שלא בושלו כראוי: V. vulnificus גורם לזיהום המופיע לעיתים קרובות לאחר אכילת פירות ים, במיוחד צדפות לא מבושלות היטב. הזיהום אינו משנה את המראה, הטעם או הריח של הצדפות. התסמינים כוללים הקאות, שלשולים וכאבי בטן.
נמק של אזור פצוע יכול להופיע כאשר החיידק עובר דרך פצע בעור שנחשף למים מזוהמים. חיידקי V. vulnificus יכולים להיכנס לגוף דרך פצעים פתוחים כששוחים או משתכשכים במים נגועים, או על ידי פצעים מנקבים מקשקשי דגים או מעמודי השדרה של דגים מסוימים. אנשים עשויים לפתח שלפוחיות על העור, שלעיתים מאובחנות בטעות כפמפיגוס או כפמפיגואיד.
אלח דם פולשני היכול להופיע לאחר אכילת רכיכות שלא בושלו כראוי, במיוחד צדפות, או לאחר חדירה לזרם הדם דרך פצע. בזיהומי מערכת העיכול, V. vulnificus נוטה פי 80 לחדור לזרם הדם בקרב אנשים עם מערכת חיסונית פגועה, ובמיוחד באלה עם מחלת כבד כרונית. כאשר זה קורה, תסמינים חמורים הכוללים נגעי עור בצורת שלפוחיות, דלקת רקמות נמקית (Necrotizing Fasciitis) והלם זיהומי מתפתחים במהירות, ועשויים להוביל למוות. סיבוך חמור זה של הזיהום עשוי להתרחש ללא קשר אם הזיהום החל מצריכת מזון מזוהם או מפצע פתוח.
בקרב אנשים בריאים, חדירה של החיידק למערכת העיכול יכולה לגרום להקאות, שלשולים וכאבי בטן. אצל אנשים עם מערכת חיסון פגומה, ובמיוחד אצל אלה הסובלים ממחלת כבד כרונית, החיידק יכול לזהם את מחזור הדם, ובכך לגרום למחלה קשה ומסכנת חיים המאופיינת על ידי חום וצמרמורות, ירידה בלחץ הדם (הלם זיהומי) ונגעי עור בצורת שלפוחיות. אמנם הוכח כי גברים נמצאים בסיכון גבוה יותר מזיהום זה מאשר נשים, אבל יחד עם מחלות רקע כמו שחמת הכבד כתוצאה מאלכוהול ומחלות המשפיעות על המערכת האנדוקרינית (סוכרת, דלקת מפרקים שיגרונית וכו') לשני המגדרים יש סיכון גבוה בהרבה לפתח זיהום חמור מחיידק זה
טיפול

זיהומי פצעים ב-V. vulnificus עשויים ב-25% מהמקרים לגרום למוות. אצל חולים שהגיעו למצב של אלח דם, בדרך כלל בעקבות אכילה, שיעור התמותה עולה ל-50%. רוב האנשים האלה מתים במהלך 48 השעות הראשונות להדבקה. הטיפול האופטימלי אינו ידוע, אולם במחקר רטרוספקטיבי אחד שנערך על 93 אנשים בטייוואן, השימוש בספלוספורין מהדור השלישי וטטרציקלין (למשל, צפטריאקסון ו-דוקסיציקלין, בהתאמה) הוביל לשיפור ניכר. יש צורך במחקרים קליניים עתידיים כדי לאשש ממצא זה, אולם נתונים חוץ גופיים תומכים בהנחה כי שילוב זה הוא יעיל ביותר נגד V. vulnificus. כמו כן, האיגוד הרפואי האמריקני והמרכזים לבקרת מחלות ומניעתן ממליצים לטפל בחולה באנטיביוטיקות ממשפחת הקינולוניים או בדוקסיציקלין בצורה תוך ורידית עם קפטזידיים. הטיפול המתועד המוצלח הראשון של זיהום חריף בויבריו היה ב-1995. הטיפול שילב צפטאזידים וציפרופלוקסצין בצורה תוך-ורידית ודוקסיצילין IV, שהוכחו כמוצלחים.
פרוגנוזה

V. vulnificus אינו נחשב חיידק נפוץ במיוחד, אך עם זאת, זהו גורם המוות הנפוץ ביותר כתוצאה מאכילת מאכלי ים בארצות הברית. זיהומי V. vulnificus גורמים ליותר מ־95% מקרי המוות בארצות הברית שידוע כי התרחשו בגלל אכילת פירות ים. אולם, אם הרופא מתחיל טיפול בטטרציקלין או אנטיביוטיקה אחרת מסוג צפלוספורין מרגע הופעת התסמין הראשון, ובתנאי שההליך הטיפולי התנהל כשורה, המטופלים לא יסבלו מהשפעות ארוכות טווח, כל עוד ימשיכו לקחת את הטיפול האנטיביוטי המלא לכל אורך הזמן הנדרש - בדרך כלל כשבועיים.
הפרוגנוזה הגרועה ביותר היא בקרב אנשים המגיעים לבית חולים במצב של הלם. התמותה הכוללת בקרב אנשים שטופלו (הן כאשר החיידק חודר ממערכת העיכול והן כאשר החיידק חודר דרך פצע פתוח) היא כ-33%.
קבוצות אוכלוסייה פגיעות במיוחד: חולים הסובלים ממחלות כבד (במיוחד שחמת ודלקת כבד) או מדוכאי מערכת החיסון (סוגים מסוימים של סרטן, דיכוי מח העצם, HIV, סוכרת וכו '). במקרים אלה, V. vulnificus בדרך כלל נכנס לזרם הדם, שם הוא עלול לזיהום סוער המתבטא בחום וצמרמורות, הלם זיהומי ונגעי עור בצורת שלפוחיות. כמחצית מהאנשים שפיתחו אלח דם כתוצאה מהחיידק, מתים.
אפידמיולוגיה

בארצות הברית, V. vulnificus נפוץ בעיקר במפרץ מקסיקו, שם יותר מתריסר אנשים מתו מהזיהום בשנים 1990-2011. מרבית מקרי המוות באותה תקופה התרחשו בגלל התפרצות אלימה של הזיהום שגרר אלח דם, באזורים בהן מתרחש דיג צדפות, בקרב אנשים שאכלו אותן, או בקרב תיירים שחזרו מן האזור. היעדר הכרה במחלות אותן מחולל החיידק, וגם של גורמי הסיכון והגורם להם, היו ועדיין מהווים מכשולים מרכזיים למלחמה בזיהום. עליית טמפרטורת המים ושינויים במקורות הזרימה של נהרות השפיעו על צמיחת החיידק במים.
הפתוגן בודד לראשונה בשנת 1976 מסדרה של דגימות של תרבות דם שהוגשה למרכז לבקרת מחלות ומניעתן באטלנטה. אז תואר כ"ויבריו חיובי ללקטוז". לאחר מכן ניתן לו השם Beneckea vulnifica, ולבסוף Vibrio vulnificus על ידי הרופא ג'. ג'. פארמר בשנת 1979.
גם בישראל תועדו מקרי הדבקה ומוות כתוצאה מזיהום בחיידק. במקרה מ-2003, אישה משדרות נדבקה בחיידק לאחר שנדקרה מקשקש מזוהם של דג אמנון שקנתה בחנות, ולאחר שבוע מתה לאחר שהרופאים ניסו להצילה. במקרה אחר מ-2007, צעיר בן 25 שבילה בחופי הכנרת ונדקר ברגלו לאחר שדרך בטעות על דג נדבק בזיהום המסוכן, וכך גם מקרה מ-2013 בו נדבק גבר בן 64 בחיידק מדג אותו רכש בחנות דגים.
החיידק התגלה כבעל יכולת להשתנות באופן טבעי במהלך גידול על מצע כיטין, חומר שממנו עשוי שריונם של סרטנים. היכולת לבצע כעת ניסויי השתנות של החיידק במעבדה אמורה להקל על ביצוע ניתוח גנטי מולקולרי של הפתוגן, וכך להוביל לטיפול יותר אפקטיבי בזיהום.
ראו גם

Vibrio parahaemolyticus
הערות שוליים

↑  לאמיתו של דבר, מספר זיהומים חיידקיים נוספים קרויים בשם הזה. הידוע שביניהם הוא זיהום פולשני של Streptococcus pyogenes (באנגלית: Group A severe streptococcal infection), אך גם הויבריו זכה לשם הזה לאור השפעותיו ההרסניות על רקמות הגוף.
↑  הנמק מבפנים: חיידקים טורפים, באתר הנמק מבפנים: חיידקים טורפים, ‏2018-09-27
1 2  "Halophilic Vibrio species isolated from blood cultures" (PDF). J. Clin. Microbiol. באפריל 1976. pp. 425–31. PMC 274318. PMID 1262454. {{cite web}}:  (עזרה)
↑  "Vibrio Species Causing Vibriosis". Centers for Disease Control. נבדק ב-5 ביוני 2017. {{cite web}}:  (עזרה)
↑  Oliver JD (2005). "Wound infections caused by Vibrio vulnificus and other marine bacteria". Epidemiol Infect. Vol. 133, no. 3. pp. 383–91. doi:10.1017/S0950268805003894. PMC 2870261. PMID 15962544.
1 2  קנתה דג - ומתה מחיידק טורף שעל קשקשיו, באתר ynet, 28 בדצמבר 2003
↑  "UpToDate". www.uptodate.com. נבדק ב-2019-06-21.
1 2  Liu JW; Lee IK; Tang HJ;  et al. (2006). "Prognostic factors and antibiotics in Vibrio vulnificus septicemia". Archives of Internal Medicine. Vol. 166, no. 19. pp. 2117–23. doi:10.1001/archinte.166.19.2117. PMID 17060542.
↑  "Vibrio Vulnificus Infection: Background, Pathophysiology, Etiology". 2019-07-01.
↑  Oliver JD, Kaper J (2005). Vibrio vulnificus. In: Oceans and Health: Pathogens in the Marine Environment. (Belken SS, Colwell RR, editors) (2nd ed.). Springer Science.
↑  Flynn, Dan (22 בנובמבר 2011). "Still Too Many Raw Oyster Deaths in Gulf States". Food Safety News. נבדק ב-1 באוגוסט 2016. {{cite web}}:  (עזרה)
↑  החיידק הטורף שנהנה מהחום, באתר הידען, ‏2017-08-02
↑  "Study of genetic relationships among marine species of the genera Beneckea and Photobacterium by means of in vitro DNA/DNA hybridization". Arch. Microbiol. Vol. 110, no. 1. באוקטובר 1976. pp. 101–20. doi:10.1007/bf00416975. PMID 1015934. {{cite news}}:  (עזרה)
↑  Farmer JJ (באוקטובר 1979). "Vibrio ("Beneckea") vulnificus, the bacterium associated with sepsis, septicaemia, and the sea". Lancet. Vol. 314, no. 8148. p. 903. doi:10.1016/S0140-6736(79)92715-6. PMID 90993. {{cite news}}:  (עזרה)
↑  מוריה בן ברק, חיידק ה"ויבריו": זהירות מדגי מושט, באתר nrg‏, 7 באוגוסט 2007
↑  עמק: נשרט מסנפיר של דג ונדבק בחיידק אלים, באתר mynetafula.co.il (ארכיון)
↑  "USER friendly cloning coupled with chitin-based natural transformation enables rapid mutagenesis of Vibrio vulnificus". Appl. Environ. Microbiol. Vol. 75, no. 15. 2009. pp. 4936–49. doi:10.1128/AEM.02564-08. PMC 2725515. PMID 19502446.
| --- | --- |
בקרת זהויות :  NLI: 987007554043705171 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מסטוציטוזיס

| --- | --- |

ביופסיית עור של מסטוציטוזיס
 תחום:  אונקולוגיה 
 טיפול:  cromoglicic acid 
 קישורים ומאגרי מידע
 eMedicine:  203948 
 MeSH:  D008415
 סיווגים
 ICD-11:  2A21 
 
מסטוציטוזיס (באנגלית Mastocytosis), היא הפרעה נדירה הפוגעת בילדים ובמבוגרים הנגרמת כתוצאה מהצטברות של תאי פיטום (מסטוציטים) פגומים תפקודית ותאי CD34. תאי הפיטום ממוקמים ברקמת חיבור, כולל העור, רפידות הקיבה המעי ואתרים אחרים והם ממלאים תפקיד חשוב במערכת החיסון מפני חיידקים וטפילים. על ידי שחרור מתווכים כימים כמו היסטמין, תאי הפיטום מושכים שחקנים מרכזיים אחרים במערכת ההגנה החיסונית לאזורים בגוף בהם הם נדרשים. מסטוציטוזיס יכולה להתבטא בצורה עורית וצורה מערכתית. הצורה העורית היא הנפוצה ביותר והיא שכיחה יותר בילדים אך נצפית גם במבוגרים. ההתבטאות המערכתית מערבת לרוב את מח העצם, אך יכולה גם לערב איברים נוספים. תאי הפיטום יכולים להתאסף באיברים שמצב תקין אינם מכילים תאי פיטום כלל כמו הכבד, טחול, וקשריות לימפה. למסטוציטוזיס מערכתית יש חלוקה לחמישה תתי סוגים, כאשר החמורה מבניהן היא לוקמיה של תאי פיטום.
מטופלים עם מסטוציטוזיס הם בעלי תוחלת חיים תקינה. הפרוגנוזה למטופלים עם מסטוציטוזיס כלל מערכתי מתקדם שונה בהתאם לסוג המחלה כאשר לוקמיה של תאי פיטום היא הצורה החמורה ביותר עם הישרדות קצרה. כאשר תאי הפיטום עוברים דגרנולציה, החומרים המשתחררים עלולים לגרום למספר תסמינים שיכולים להשתנות לאורך זמן ויכולים לנוע בעוצמתם בין קל לחמור. מכיוון שתאי הפיטום ממלאים תפקיד בתגובות אלרגיות, הסימפטומים של מסטוציטוזיס לעיתים קרובות דומים לתסמינים של תגובה אלרגית. מלבד זאת הסימפטומים כוללים בין השאר עייפות, בחילות, שלשולים, כאבי ראש, דיכאון ועוד. אין תרופה למסטוציטוזיס, אך ישנן מספר תרופות המסייעות לטיפול בתסמינים כגון אנטיהיסטמינים, מעכבי משאבות פרוטונים, אדרנלין, סאלבוטאמול, ונוגדי דיכאון. ההיארעות והשכיחות האמיתית של מסטוציטוזיס אינן ידועות, אך בדרך כלל היא נחשבת כמחלה יתומה, המוגדרת כמחלה הפוגעת בעד 200,000 איש ומטה בארצות-הברית. עם זאת, לעיתים קרובות מסטוציטוזיס עשויה להיות מאובחנת באופן שגוי, מכיוון שהיא בדרך כלל מתרחשת באופן משני למצב אחר, ולכן עשויה להתרחש בתדירות גבוהה מההנחה.
הערות שוליים

↑  Horny HP, Sotlar K, Valent P (2007). "Mastocytosis: state of the art". Pathobiology. 74 (2): 121–32. doi:10.1159/000101711. PMID 17587883.{{cite journal}}:  תחזוקה - ציטוט: שימוש בפרמטר authors (link)
↑  "Mastocytosis & mast cell disorders". Mastocytosis Society Canada. אורכב מ-המקור ב-2013-12-28. נבדק ב-2017-11-02.
↑  Arber, Daniel A.; Orazi, Attilio; Hasserjian, Robert; Thiele, Jürgen; Borowitz, Michael J.; Le Beau, Michelle M.; Bloomfield, Clara D.; Cazzola, Mario; Vardiman, James W. (19 במאי 2016). "The 2016 revision to the World Health Organization classification of myeloid neoplasms and acute leukemia". Blood. 127 (20): 2391–2405. doi:10.1182/blood-2016-03-643544. PMID 27069254. {{cite journal}}:  (עזרה)
↑  Pardanani, Animesh (בנובמבר 2016). "Systemic mastocytosis in adults: 2017 update on diagnosis, risk stratification and management". American Journal of Hematology. 91 (11): 1146–1159. doi:10.1002/ajh.24553. PMID 27762455. {{cite journal}}:  (עזרה)
↑  Hermine, Olivier; Lortholary, Olivier; Leventhal, Phillip S.; Catteau, Adeline; Soppelsa, Frédérique; Baude, Cedric; Cohen-Akenine, Annick; Palmérini, Fabienne; Hanssens, Katia; Yang, Ying; Sobol, Hagay; Fraytag, Sylvie; Ghez, David; Suarez, Felipe; Barete, Stéphane; Casassus, Philippe; Sans, Beatrice; Arock, Michel; Kinet, Jean Pierre; Dubreuil, Patrice; Moussy, Alain; Soyer, H. Peter (28 במאי 2008). "Case-Control Cohort Study of Patients' Perceptions of Disability in Mastocytosis". PLOS ONE. 3 (5): e2266. Bibcode:2008PLoSO...3.2266H. doi:10.1371/journal.pone.0002266. PMC 2386235. PMID 18509466. {{cite journal}}:  (עזרה)
| --- | --- |
בקרת זהויות :  NLI: 987007555593105171  NKC: ph445011 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Coronaviridae

| Coronaviridae |
| --- | --- |

מיון מדעי
ממלכה:: Orthornavirae
מערכה:: Pisuviricota
קבוצה:: Riboviria
מחלקה:: Pisoniviricetes
סדרה:: Nidovirales
תת־סדרה:: Cornidovirineae
משפחה:: Coronaviridae
תת-משפחות
 Orthocoronavirinae  Letovirinae
שם מדעי
 Coronaviridae

Coronaviridae היא משפחה של נגיפי RNA חד-גדילי חיובי בעלי גנום בעל מקטע אחד באורך 26–32 קילו-בסיסים. ממעטפת הוויריון בולטים בדרך כלל זיזים (spikes), שתחת מיקרוגרף (אנ') אלקטרוני מקנים לו מראה דמוי הילת השמש, ומכאן שמו (corona משמעותו "כתר", "הילת השמש"). זן של נגיף ממשפחה זו אחראי למחלת נגיף קורונה 2019 שהפכה למגפה עולמית.
מבנה ותכונות

הגנום כולל 5' Cap ו-3' poly (A) tail, מה שמאפשר תרגום ישיר של ה-RNA לחלבוני רפליקאז, הנחוץ לשכפול ה-RNA.
המעטפת של הוויריון נספחת באמצעות הנצה דרך ממברנת הרשתית התוך-פלזמית או מערכת גולג'י, וכוללת שני גליקופרוטאינים S ו-M.
גליקופרוטאין S מכיל משטח גדול של בליטות, ואילו M הוא חלבון חוצה-ממברנה. הנגיפים מתת-המשפחה Toroviruses וחלק מהנגיפים הנכללים בתת-משפחת נגיפי קורונה (בייחוד הנגיפים מתת-קבוצה A בסוג Betacoronavirus) מלבד החלבון S הזיזי, גם טיפוס נוסף של בליטות המזדקרות מפני שטח המעטפת העשויות מחלבון המגלוטינין-אסטראז. חלבון מבני חשוב נוסף הוא הפוספופרוטאין N, שאחראי על הסימטריה הסלילית של הנוקלאוקפסיד העוטף את הגנום.
טקסונומיה

המשפחה מחולקת ל-2 תת-משפחות, 5 סוגים, 23 תתי-סוג, ובסביבות 40 מינים מוכרים.
תת-המשפחות הן: Orthocoronavirinae (נגיפי קורונה) ו-Letovirinae:
Orthocoronavirinae
Alphacoronavirus
Betacoronavirus
Deltacoronavirus
Gammacoronavirus
Letovirinae
Alphaletovirus
נגיפים נוספים שייתכן שמשתייכים לתת-משפחת נגיפי קורונה, אך סיווגם טרם אושר:
Asian leopard cat coronavirus
Bulbul coronavirus HKU11
Chinese ferret badger coronavirus GX/247/06
Munia coronavirus HKU13
Parrot coronavirus AV71/99
Thrush coronavirus HKU12
טקסונומיה > תת-משפחת Orthocoronavirinae (נגיפי קורונה)

נגיפי קורונה הם השם הנפוץ לתת-משפחת Orthocoronavirinae הקרויה גם: Coronavirinae‏.
הנגיפים גורמים לתחלואה ביונקים ובעופות. באדם, הנגיפים גורמים לזיהום נשימתי, כולל הצטננות, ולרוב המחלה קלה, אך במקרים נדירים כמו במקרה של סארס, MERS ו-COVID-19 עשויות לגרום למוות.
התסמינים במינים אחרים משתנים: בעופות הנגיפים גורמים למחלות דרכי הנשימה העליונות, ואילו בפרות וחזירים הם גורמים לשלשול.
טקסונומיה > תת-משפחת Letovirinae

Letovirinae (השם שמתייחס למקור של הווירוס מצפרדעים, נגזר משמה של לטו שעל פי המיתולוגיה הפכה איכרים לצפרדעים) היא תת-משפחה הכוללת סוג אחד בלבד: Alphaletovirus.
מעט מאוד יודע על תת-משפחה זו, בסוג היחיד מוכר מין אחד בלבד, והוצע המיון הטקסונומי:
משפחה: Coronaviridae
תת-משפחה: Letovirinae
סוג: Alphaletovirus
מין: Milecovirus
זן: Microhyla letovirus 1
הערות שוליים

↑  Fehr & Perlman, Coronaviruses: An Overview of Their Replication and Pathogenesis, Coronaviruses pp 1-23
↑  McBride, Ruth; van Zyl, Marjorie; Fielding, Burtram C. (7 באוגוסט 2014). "The Coronavirus Nucleocapsid Is a Multifunctional Protein". Viruses. 6 (8): 2991–3018. doi:10.3390/v6082991. PMC 4147684. PMID 25105276. {{cite journal}}:  (עזרה)
↑  coronaviridae באתר הוועדה הבין-לאומית לטקסונומיה של נגיפים
↑  היסטוריית המינוח באתר הוועדה הבין-לאומית לטקסונומיה של נגיפים
↑  
Bukhari et al.,
Description and initial characterization of metatranscriptomic nidovirus-like genomes from the proposed new family Abyssoviridae, and from a sister group to the Coronavirinae, the proposed genus Alphaletovirus,
Virology. 2018 Nov;524:160-171. doi: 10.1016/j.virol.2018.08.010. Epub 2018 Sep 7
↑  ICTV Taxonomy history:  Microhyla letovirus 1
| --- | --- |
בקרת זהויות :  GND: 4276392-7  NKC: ph335983 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אילוסטרציה של נגיף קורונה
קונבאייר

| --- | --- |

 נתונים כלליים
 סוג:  חברה עצמאית ולאחר מכן "חטיבת ייצור"
 תקופת הפעילות:  1943 (בשם "קונסולידייטד וולטי" על ידי מיזוגן של קונסולידייטד איירקראפט ו-Vultee Aircraft (אנ')) – 1996
 חברת אם:  ג'נרל דיינמיקס (1953–1996)
 מיקום המטה:  סן דייגו, קליפורניה, ארצות הברית
 ענפי תעשייה:  תעשייה אווירית ומוצרי חלל
 מוצרים עיקריים:  כלי טיס
 
קונבאייר (באנגלית: Convair או בשמה המלא: Consolidated Vultee Aircraft Corporation) הייתה חברה אמריקאית, ובהמשך חטיבת ייצור נפרדת בג'נרל דיינמיקס לייצור כלי טיס. במהלך קיומה הרחיבה פעילותה גם לייצור רקטות ומשגרי לוויינים וחלליות.
החברה נוסדה ב-1943 תחת השם קונסולידייטד וולטי (Consolidated Vultee) ממיזוגן של החברות קונסולידייטד איירקראפט ו-Vultee Aircraft (אנ'). שמה האחרון נוצר מקיצור שמות החברות שהתמזגו ליצירתה: Con-V-Air. בשנת 1953 נרכשה החברה על ידי "ג'נרל דיינמיקס" והופעלה כ"חטיבת קונבאייר" למשך מרבית ההיסטוריה התאגידית שלה.
קונבאייר ידועה בעיקר בשל המטוסים הצבאיים שלה. החברה ייצרה מטוסים כגון קונבאייר B-36 פיסמייקר, קונבאייר F-102 דלתא דאגר, קונבאייר F-106 דלתא דארט והמפציץ קונבאייר B-58 הסלר. החברה גם ייצרה את טילי האטלס הראשונים, כולל את מאיצי החלל ששימשו בטיסות המסלול המאוישות של פרויקט מרקורי. עיצוב האטלס-קנטאור שלאחר מכן של החברה, המשיך בהצלחה זו, ונגזרותיו עדיין נמצאות בשימוש נכון לשנת 2019.
במהלך קיומה, נכנסה החברה גם לעסקי ייצור מטוסי הנוסעים הסילוניים עם הקונבאייר 880 והקונבאייר 990. אלה היו קטנים יותר ממטוסי נוסעים בני זמנם כמו הבואינג 707 והדאגלס DC-8, אבל מעט מהירים יותר משני אלה האחרונים, כך שמספר הנוסעים שניתן היה לשאת ב- CV-990 לדוגמה, היה קטן יחסית למתחריו אך צריכת הדלק שלו הייתה גבוהה יותר. שילוב מאפיינים זה, הכשיל מציאת פלח שוק רווחי מספק ולכן פרשה החברה מעסקי ייצור מטוסי הנוסעים. עם זאת, יכולת הייצור שנבנתה לפרויקטים האלה, הוכיחה עצמה כרווחית מאוד, והחברה הפכה לקבלנית משנה מרכזית לייצור גופי מטוסי נוסעים.
בשנת 1994, נמכרו רוב חטיבות החברה על ידי "ג'נרל דיינמיקס", למקדונל דאגלס וללוקהיד. שאר רכיבי החברה הנותרים הושבתו סופית בשנת 1996.
‏B-58 הסלר של חיל האוויר האמריקאי, מתוצרת החברה
סמלילה הראשון של החברה בשמה הראשוני - "קונסולידייטד וולטי" (שנת 1943) הדומה במידה רבה לסמלה של "קונסולידייטד איירקראפט" שקדמה לה
ראו גם

קונבאייר – מטוסים
קונבאייר – טילים ומשגרים
יום השירותים העולמי

| --- | --- |

 מדינה:  כלל עולמי 
 סוג:  בינלאומי
 סיבה:  סניטריה 
 מתקשר עם:  UN-Water, ארגון השירותים העולמי
 מועד
 תאריך:  19 בנובמבר
 
יום השירותים העולמי הוא יום רשמי של האו"ם החל ב-19 בנובמבר כדי לעורר פעולה להתמודדות עם משבר התברואה העולמי. ברחבי העולם, 4.2 מיליארד אנשים חיים ללא "תברואה נאותה" ובסביבות 673 מיליון אנשים נוהגים לעשות צרכים במקומות גלויים. יעד 6 לפיתוח בר-קיימא של האו"ם נועד "להבטיח זמינות וניהול בר-קיימא של מים ותברואה לכולם". בפרט, יעד 6.2 מטרתו "להפסיק את הצרכים הפתוחים ולספק גישה לתברואה ולהיגיינה". כאשר פורסם דוח מטרות הפיתוח בר-קיימא 2020, אמר מזכ"ל האו"ם אנטוניו גוטרס, "היום, יעד 6 לפיתוח בר-קיימא נמצא במצב גרוע" והוא "מעכב את ההתקדמות של אג'נדת 2030 למימוש זכויות האדם וההישג של שלום וביטחון ברחבי העולם".
יום השירותים העולמי קיים כדי לעורר מודעות, לעסוק ולעודד אנשים לפעול לקראת השגת המטרה של האו"ם. האספה הכללית של האו"ם הכריזה על יום זה ליום רשמי של האו"ם בשנת 2013, לאחר שהגישה סינגפור את ההחלטה (החלטתה הראשונה לפני האספה הכללית של האו"ם מבין 193 המדינות החברות). לפני כן, יום השירותים העולמי הוקם באופן לא רשמי על ידי ארגון השירותים העולמי (ארגון לא ממשלתי סינגפורי) בשנת 2001.
UN-Water הוא הכונס הרשמי של יום השירותים העולמי. UN-Water מקיימת את האתר הרשמי של יום השירותים העולמי ובוחרת נושא מיוחד לכל שנה. בשנת 2019 הנושא היה 'לא משאיר אף אחד מאחור', שהוא הנושא המרכזי של מטרות הפיתוח בר קיימא. הנושאים בשנים קודמות כוללים פתרונות מבוססי טבע, שפכים, שירותים ועבודות, ושירותים ותזונה . את יום השירותים העולמי מזכירים על ידי מסעות תקשורת ופעילויות אחרות. אירועים מתוכננים על ידי גופים של האו"ם, ארגונים בינלאומיים, המגזר השלילי, מקומית ומתנדבים להעלאת המודעות.
שירותים חשובים מכיוון שלגישה לשירותים מסודרים יש השפעה חיובית על בריאות הציבור, על כבוד האדם ועל ביטחונם האישי, במיוחד עבור נשים. מערכות בריאות שאינן מטפלות בבטחה בצואה של האנשים מאפשרות התפשטות מחלות חמורות המועברות באדמה ומחלות הנישאות במים כגון: כולרה, שלשולים, טיפואיד, דיזנטריה ובילהרציה יכולות להיגרם כתוצאה מחוסר.